ARUANNE

ühisettevõtte Clean Sky eelarveaasta 2011 raamatupidamise aastaaruande kohta koos ühisettevõtte vastustega

2013/C 6/02

SISSEJUHATUS

Ühisettevõtte Clean Sky eesmärk on kiirendada ELis keskkonnasäästliku õhutranspordi tehnoloogiate väljatöötamist, valideerimist ja tutvustamist eesmärgiga need võimalikult varakult kasutusele võtta (2) . Ühisettevõtte koordineeritud teadusuuringud on jaotatud kuude tehnoloogiavaldkonda või integreeritud tehnoloogia tutvustusvaldkonda.

KINNITAVAT AVALDUST TOETAV TEAVE

KINNITAV AVALDUS

Juhtkonna kohustused

Eelarvevahendite käsutajana täidab direktor eelarvet nii tulude kui ka kulude osas ühisettevõtte finantseeskirjade kohaselt, omal vastutusel ja heakskiidetud assigneeringute piires (8) . Direktor kehtestab (9) organisatsiooni struktuuri ja sobiva haldus- ja sisekontrolli süsteemi ning -protseduurid, et koostada lõplik raamatupidamise aastaaruanne, (10) milles ei esine pettusest või vigadest tingitud olulisi väärkajastamisi; samuti on direktori ülesanne tagada, et mainitud aruande aluseks olevad tehingud on seaduslikud ja korrektsed.

Audiitori kohustused

Kontrollikoda viis auditi läbi kooskõlas IFACi ja ISSAI (11) rahvusvaheliste auditeerimisstandardite ja eetikanormidega. Nende standardite kohaselt peab kontrollikoda järgima eetika- ja kutsenõudeid ning auditi kavandama ja läbi viima eesmärgiga saada piisav kindlus selle kohta, et raamatupidamise aastaaruanne ei sisalda olulisi väärkajastamisi ja selle aluseks olevad tehingud on seaduslikud ja korrektsed.

Kontrollikoda on seisukohal, et kogutud auditi tõendusmaterjal on piisav ja asjakohane järgmiste arvamuste esitamiseks.

Vastupidine arvamus raamatupidamise aastaaruande usaldusväärsuse kohta

Alus märkusega arvamuse esitamiseks raamatupidamise aastaaruande aluseks olevate tehingute seaduslikkuse ja korrektsuse kohta

Ühisettevõtte järelauditistrateegia võeti vastu juhatuse 17. detsembri 2010. aasta otsusega ja see on alustehingute seaduslikkuse ning korrektsuse hindamise peamiseks kontrollivahendiks (12) . 2012. aasta septembriks lõpule viidud järelauditid hõlmasid 44,3 miljonit eurot (18,8 % kõigist 2008., 2009. ja 2010. aastal ühisettevõttele laekunud väljamaksetaotlustest (13) ). Nende järelauditite põhjal oli veamäär 6,16 % (14) .

Märkusega arvamus raamatupidamise aastaaruande aluseks olevate tehingute seaduslikkuse ja korrektsuse kohta

KOMMENTAARID EELARVE HALDAMISE JA FINANTSJUHTIMISE KOHTA

Eelarve täitmine

Raamatupidamise aastaaruande esitamine

Ühisettevõte sai suure hilinemisega kätte 2011. aasta väljamaksetaotlused, mis esitatakse liikmetega sõlmitavate toetuslepingute alusel. Hilinemise tõttu ei olnud 2011. aasta lõplikus raamatupidamise aastaaruandes võimalik suurt osa väljamaksetaotlusest kinnitada. Juhatus ei kiitnud sellega seotud mitterahalist toetust (summas 52 miljonit eurot) õigeaegselt heaks, mistõttu ei olnud võimalik seda netovaradesse kanda, vaid tuli kajastada kohustuste all („kinnitamisele kuuluvad toetused”). Sellest tulenevalt on ühisettevõtte aruandes esitatud netovara summa 18,5 miljoni euroga negatiivne. Lõplikus raamatupidamise aastaaruandes on nõuetekohaselt kajastatud seda ajutist olukorda, mis ei kujuta ühisettevõtte jaoks riski solventsusele.

KOMMENTAARID ÜHISETTEVÕTTE JÄRELEVALVE- JA KONTROLLISÜSTEEMIDE PEAMISTE KONTROLLIMEHHANISMIDE KOHTA

MUUD KÜSIMUSED

Siseauditi funktsioon ja komisjoni siseauditi talitus

Liikmete osamaksete tasumine

Varasemate tähelepanekute põhjal võetud meetmed

(1) Nõukogu 20. detsembri 2007. aasta määrus (EÜ) nr 71/2008, millega asutatakse ühisettevõte Clean Sky (ELT L 30, 4.2.2008, lk 1).

(2) Lisas esitatakse teavitaval eesmärgil kokkuvõte ühisettevõtte pädevusest, tegevusest ja olemasolevatest ressurssidest.

(3) Seitsmes raamprogramm, mis võeti vastu Euroopa Parlamendi ja nõukogu otsusega nr 1982/2006/EÜ (ELT L 412, 30.12.2006, lk 1), koondab enda alla kõik ELi teadusuuringutega seotud algatused ning sellel on tähtis roll majanduskasvu-, konkurentsivõime- ja tööhõivealaste eesmärkide saavutamisel. Seitsmes raamprogramm on ka Euroopa teadusruumi üks tugisammastest.

(4) Kontrollikoda sai esialgse raamatupidamise aastaaruande kätte 1. märtsil 2012. Raamatupidamise aastaaruandele on lisatud aasta eelarve haldamise ja finantsjuhtimise aruanne, kus esitatakse muu hulgas ülevaade assigneeringute kasutamise määra kohta.

(5) Finantsaruanded sisaldavad bilanssi ja tulemiaruannet, rahavoogude aruannet, netovara muutuste aruannet ja lisa, kus on ära toodud põhiliste arvestuspõhimõtete kirjeldus ja muu selgitav teave.

(6) Eelarve täitmise aruanne koosneb aruandest ja selle lisast.

(7) EÜT L 248, 16.9.2002, lk 1.

(8) Komisjoni määruse (EÜ, Euratom) nr 2343/2002 (EÜT L 357, 31.12.2002, lk 72) artikkel 33.

(9) Määruse (EÜ, Euratom) nr 2343/2002 artikkel 38.

(10) ELi asutuste raamatupidamise aastaaruannete ja arvestuse koostamise eeskirjad on sätestatud määruse (EÜ, Euratom) nr 2343/2002 VII jaotise 1. ja 2. peatükis, mida on viimati muudetud määrusega (EÜ, Euratom) nr 652/2008 (ELT L 181, 10.7.2008, lk 23), ning on tervikuna ühisettevõtte finantseeskirjadesse integreeritud.

(11) Rahvusvaheline Arvestusekspertide Föderatsioon (IFAC) ja kõrgeimate kontrolliasutuste rahvusvahelised standardid (ISSAI).

(12) Ühisettevõtte asutamist käsitleva nõukogu määruse artikli 12 lõikes 4 sätestatakse, et „ühisettevõte Clean Sky teeb ühisettevõtte Clean Sky avaliku sektori vahendite saajate seas kohapealseid kontrolle ja finantsauditeid”. Järelauditite käigus võivad ilmneda abisaajate poolt deklareeritud abikõlbmatud kulud, mille suhtes algatatakse sissenõudmismenetlus.

(13) 2010. aasta väljamaksetaotlused hüvitati 2011. aastal.

(14) Veamäär arvutatakse väljamaksetaotlustes leitud enamdeklareeritud summade keskmise põhjal, mida on kaalutud nende arvuga.

(15) Vastu võetud juhatuse poolt 14. detsembril 2011.

(16) Keskmiselt kulus konkursikutse avaldamisest ühisettevõtte toetuslepingu sõlmimiseni 2010. aastal käivitatud projektikonkursside puhul 418 päeva ning 2011. aastal käivitatud esimese projektikonkursi puhul 291 päeva.

(17) 2010. aasta lõpus oli kassajääk 53 miljonit eurot (41 % 2010. aastal kasutada olnud maksete assigneeringutest).

(18) Ühisettevõtte finantseeskirjade artikli 10 lõige 1 sätestab: „Assigneeringud, mida ei ole kasutatud selle eelarveaasta lõpuks, mille eelarves need on kavandatud, annulleeritakse. Vajaduse korral võib ühisettevõte kanda tühistatud assigneeringuid järgneva kolme aasta tulude ja kulude prognoosi (vastavalt artiklile 27). Juhatuse hiljemalt 15. veebruaril tehtud otsusega võib neid aga üle kanda vaid järgmisse eelarveaastasse.”

(19) Ühisettevõte töötab välja uut rakendust liikmetega seotud andmete haldamiseks.

(20) Iga Clean Sky liikme aruanne sisaldas keskmiselt 30 toetajaliikmete väljamaksetaotlust.

(21) Mõnel korral olid dokumenteerimata jäänud olulise tähtsusega elemendid, nagu sisulist kontrolli tegeva ametniku allkiri ja finantskontrolli tegeva ametniku kinnitus sisulise kontrolli nimekirja täielikkuse kohta.

(22) Ühisettevõtte finantsmenetluste käsiraamatus on ette nähtud, et sisulise ja finantskontrolli ning eelarvevahendite käsutaja ülesanded tuleb tegevuskulude haldamisel üksteisest lahus hoida, ning et:

(23) Ühisettevõtte finantseeskirjade artikkel 43 näeb ette, et peaarvepidaja ülesannete hulka kuulub „raamatupidamissüsteemide kehtestamine ja heakskiitmine ning vajaduse korral selliste eelarvevahendite käsutaja sisseseatud süsteemide heakskiitmine, mis on mõeldud raamatupidamisandmete koostamiseks või põhjendamiseks”.

(24) Määrus (EÜ, Euratom) nr 2343/2002.

(25) Kontrollikoja aruanne ühisettevõtte Clean Sky eelarveaasta 2010 raamatupidamise aastaaruande kohta (ELT C 368, 16.12.2011, lk 8) punkt 23.

(26) Kontrollikoja arvamus nr 2/2011 ühisettevõtte Clean Sky finantseeskirjade kohta (http://eca.europa.eu).

(27) a) Raha liikumine hädaolukorra puhul; b) varundamine andmebaaside turvamiseks regulaarse ja sagedase tagavarakoopiate tegemise ja välisarvutites salvestamise abil; c) esialgne kokkulepe finantssüsteemidele (ABAC, SAP) ja internetile juurdepääsuks Euroopa Komisjoni rakenduste kaudu.

(28) Kontrollikoja aruanne ühisettevõtte Clean Sky eelarveaasta 2010 raamatupidamise aastaaruande kohta, punkt 25.

ÜHISETTEVÕTTE CLEAN SKY VASTUS

Alus märkusega arvamuse esitamiseks raamatupidamise aastaaruande aluseks olevate tehingute seaduslikkuse ja korrektsuse kohta

Punkt 15

Ühisettevõttel Clean Sky on hea meel, et kontrollikoda andis positiivse hinnangu raamatupidamise 2011. aasta aruande aluseks olevate kõikide tehingute seaduslikkusele ja korrektsusele, välja arvatud väljamaksetaotluste valideerimisega seotud tehingud.

Ühisettevõttele abisaajatelt laekunud väljamaksetaotluste valideerimise põhjal tehakse vahe-/lõppmaksed ning eelmaksete tasaarveldus. Ühisettevõttes Clean Sky 2011. aastal tehtud järelauditid hõlmasid kulusid, mille ühisettevõtte juhatus oli valideerinud seoses projektide rakendamisega 2008., 2009. ja 2010. aastal. 2008., 2009. ja 2010. aastal rakendatud projektidega seotud summa moodustab vaid 49,5 % (1) tegevuspõhiste maksete koguväärtusest, mille ühisettevõte on välja maksnud alates Clean Sky programmi algusest kuni detsembrini 2011.

2011. aastal tehtud järelauditite käigus tuvastas ühisettevõte 6,16 %-ni ulatuva vea. Võttes arvesse käesolevas vastuses kirjeldatud parandusmeetmeid, tuleb valideeritud väljamaksetaotluste seaduslikkuse ja korrektsuse hindamisel lisaks tuvastatud veamäärale arvestada veel ühe näitajaga: jääkvigade määraga. Vastavalt ühisettevõtte Clean Sky kinnitatud järelauditistrateegias kirjeldatud metoodikale näitab jääkvigade määr allesjäänud vea suurust valideeritud väljamaksetaotlustes pärast tagasinõudmismehhanismi rakendamist. 2011. aastal tehtud varasemate aastate väljamaksetaotluste järelauditid andsid jääkvigade määraks 4,09 %, mis tähendab, et võrreldes Clean Sky programmi raames kuni 2011. aasta lõpuni välja makstud kõikide tegevuspõhiste maksete koguväärtusega (2,02 % (2)) on ohustatud suhteliselt piiratud summa.

Ühisettevõte tunnistab kontrollitud väljamaksetaotlustes tuvastatud vigade ja jääkvigade määra olulisust ja püüab edaspidi parandada valideerimisele eelneva kontrolli kvaliteeti.

Ühisettevõte hakkas järelauditit rakendama 2011. aastal ehk ligikaudu üks aasta pärast autonoomia saavutamist novembris 2009. Esimesed auditid hõlmasid ühisettevõtte jaoks esimest, 2010. aasta valideerimisprotsessi. Ühisettevõte oli 2010. aastal ikka veel käivitamisfaasis ja toetuste haldamisega seotud eelkontroll ei olnud toetuste suure mahuga tegelemiseks veel täiesti valmis.

Võttes arvesse esimese järelauditi tulemusi, soovib ühisettevõte rõhutada selle menetluse tõhusust oma sisekontrollisüsteemis, tänu millele tuvastas juhtkond väljamaksetaotluste eelkontrollimise käigus ühisettevõttes tehtud vead ning parandas need. Lõplikud parandusmeetmed on veel käimas.

Ühisettevõte on alates 2010. aastast väljamaksetaotluste valideerimis protsessi olulisel määral edasi arendanud, võttes kasutusele eriotstarbelise menetluse, millesse kuulub ka toetuste haldamise andmebaas, mis pakub rahandusametnikele ja projektijuhtidele väljamaksetaotluste standardset kinnitamismehhanismi.

Pärast esimest järelauditit kehtestas ühisettevõte enammakstud summade tagasisaamiseks asjakohased tagasinõudmismeetmed, sealhulgas kontrollimata väljamaksetaotluste auditeerimisel tuvastatud süstemaatiliste vigade ekstrapoleerimine. Siinkohal tuleb märkida, et 75 % ühisettevõtte vahenditest on antud nimelistele abisaajatele (ühisettevõtte Clean Sky liikmed), kes osalevad Clean Sky projektides kuni programmi lõppemiseni. Selline olukord soodustab parandusmeetmete võtmist, sest abisaajatele tehtavate järgmiste maksete kaudu saab ühisettevõte enammakstud summad tagasi võtta.

Ennetava meetmena võetakse praegu kohaldatavas väljamaksetaotluste eelkontrollimenetluses arvesse varasemate aastate järelauditi tulemusi, eriti neid, mis on seotud süstemaatiliste vigadega. Ajavahemikus 2008–2010 tehtud ja tuvastatud vigadest üle 80 % olid süstemaatilise iseloomuga. See pakub ühisettevõttele ka võimaluse anda juhiseid nimelistele abisaajatele, aidates seeläbi hoiduda edaspidistest vigadest väljamaksetaotlustes.

Märkimisväärselt suur osa (ligikaudu 50 %) 2011. aasta järelauditi käigus avastatud vigadest olid tekkinud varasemate aastate raamatupidamisandmete kasutamise tõttu, sest tegelikud andmed ei olnud finantsaruannete esitamise ajal kättesaadavad. Ühisettevõte jälgib eelkontrollide raames edaspidi tehtavaid parandusi ja tagab järgmistel aruandeperioodidel, et varasemate aastate väljamaksetaotlustesse tehtavad parandused esitataks viivitamata.

Ühisettevõtte juhtkond peab oluliseks tagada, et ühisettevõttes Clean Sky oleks paika pandud mitmeaastane kontrollisüsteem toetuste haldamiseks, mis arvestaks tavapärase tagasinõudmismenetluse võimalusi ning ennetusmeetmeid. Seetõttu on ühisettevõtte juhtkond mitu aastat kestva projekti ajaks kehtestanud kontrollimehhanismid ja eesmärgid, mida mõõdetakse kogu programmi vältel kehtivate näitajatega.

Kommentaarid eelarve haldamise ja finantsjuhtimise kohta

Punkt 18

Ühisettevõte loodab, et konkursikutsetega seotud läbirääkimised mööduvad tulemuslikult ja edukalt, ning on võtnud sisemeetmeid, et parandada ja kiirendada olulisi protsesse, mis on seotud uutele partneritele tehtavate maksetega. Ühisettevõte täheldab, et toetuste maksmiseni jõudmise aeg on üldiselt vähenenud ning juhtkond jälgib tähelepanelikult selle protsessi kulgu (3).

Punkt 19

Ühisettevõte tunnistab, et maksete assigneeringute 2012. aasta eelarvekavasse ülekandmise heakskiitmist käsitlev juhatuse otsus hilines (4). Ühisettevõtte eelarve planeerimise ajakava ja aruandlusperiood on üle vaadatud tagamaks, et juhatusel oleks piisavalt aega 2013. aastasse ülekantavate assigneeringute kinnitamiseks.

Punkt 20

2012. aasta esimeses pooles tuli ühisettevõttel lahendada erakorraline olukord seoses liikmetelt laekunud väljamaksetaotlustega 2011. aastal rakendatud projektide eest. Abisaajad esitasid liikmetega sõlmitud toetuslepingute 2011. aasta finantsaruanded, mille esitamise tähtaeg oli 1. märts 2012, ebatavaliselt suure, kuni 3–4-kuulise hilinemisega. Ühisettevõte on analüüsinud sellise hilinemise põhjuseid koos integreeritud tehnoloogia tutvustusvaldkondade koordinaatoritega (konsortsiumite juhid) ja võtab meetmeid, et hoida ära samasuguseid sündmusi 2013. aastal. Otsustati võtta järgmised meetmed:

— juhatuse nõusolekul (juuni 2012) koostatakse selge ajakava 2013. aastaks (jaanuar–juuni 2013), milles esitatakse tähtajad ning tööstusharult ja ühisettevõttelt vastuste laekumise ajad;

— juhendite koostamise ja koolituste kaudu aitab ühisettevõte parandada väljamaksetaotluste ja nendega seotud finantsaruannetele lisatavate tõendite terviklikkust ja kvaliteeti;

— ühisettevõte tugevdab veelgi järelevalvet, pakkudes liikmetele ennetavat abi abikõlblike kuludega seotud küsimustes. Vahendite piiratuse tõttu ei olnud see 2012. aasta esimeses pooles võimalik;

— uus infotehnoloogiline abivahend toetuste haldamiseks muudab väljamaksetaotluste esitamise ja valideerimise lihtsamaks.

Pärast seda, kui juhtkond lõpuks kättesaadud väljamaksetaotlused valideerib ja juhatus need 2012. aasta lõpus kinnitab, kantakse nendega seotud mitterahalised sissemaksed ühisettevõtte 2012. aasta lõpparuandes netovarasse. Seetõttu tuleb 2011. aasta lõpparuandes esitatud netovarade seis lugeda ajutiseks.

Kommentaarid ühisettevõtte järelevalve- ja kontrollisüsteemide peamiste kontrollimehhanismide kohta

Punkt 21

Ühisettevõte töötas 2012. aasta esimeses kvartalis kontrollikoja eelneva aasta soovitusi järgides välja väljamaksetaotluste menetlemiseks ette nähtud korra, mille kohaselt kaasati projektijuhid finantsaruannete valideerimisprotsessi (5). Lisaks tehniliste aruannete valideerimisele kontrollivad projektijuhid ka vahendite kasutamise kohta kättesaadavat teavet ja teavitavad rahandusametnikke valideerimise tulemustest. Välja on töötatud selged eeskirjad, millega tagatakse, et sisulise ja finantskontrolli tõendid läbiksid väljamaksetaotluste valideerimiseks vajaliku menetluse. Varem kasutusel olnud kontroll-loetelude formaati on täiustatud nii, et lisada tuleb tõendid selle kohta, et kõik vajalikud valideerimisetapid on läbitud, samuti tuleb näidata, milline on sisuliste ja finantsüksuste vaheline suhtlus.

Punkt 22

Tuginedes oma kogemustele ja kontrollikoja varasematele tähelepanekutele seoses abisaajate andmete töötlemisega, töötas ühisettevõte 2011. aasta viimases kvartalis välja spetsiaalse abivahendi liikmetega sõlmitud toetuslepingute raames rahastatavate abisaajate andmete haldamiseks. Nimetatud abivahendit kasutati 2012. aasta teises kvartalis 2011. aasta väljamaksetaotluste töötlemiseks ning pärast kodeeritud andmete usaldusväärsuse testimist ja ühisettevõtte peaarvepidaja asjakohaseid aruandeid, mis koostati koostöös välise audiitorühinguga, kohaldati tulemusi 2011. aasta lõpparuande koostamisel.

Punkt 23

Ühisettevõte võtab arvesse kontrollikoja märkusi ja on juba teinud samme selleks, et parandada nii sisulise kui ka finantskontrolli tegijate suhtes kehtestatud sisemist heakskiitmismenetlust; eespool nimetatud toetuste haldamise vahendi abil on nüüdseks tagatud, et projektide sisulise poolega tegelevad ametnikud ja finantsjuhtimises osalejad kasutavad väljamaksetaotluste ja tehniliste aastaaruannete valideerimisel ühtsemat lähenemisviisi ning et see on kogu protsessi juures paremini nähtav.

Mis puudutab ülesannete lahusust, siis töötab ühisettevõte praegu välja rahade liikumise diagrammi muudatust, mis tagaks finantskontrolli ja eelarvevahendite heakskiitmise lahususe juhtumite puhul, kus puuduvad tavapärased finantsjuhtimises osalejad.

Punkt 24

Ühisettevõte on võtnud arvesse peaarvepidaja soovitusi ja nagu juba öeldud, on võtnud märkimisväärseid samme liikmetega sõlmitud toetuslepingute rakendamiseks, mis võimaldab väljamaksetaotluste valideerimise parandamist ning tervikliku ja korrapärase aruandluse esitamist ühisettevõtte juhtkonnale.

Muud küsimused

Punkt 25

Siseaudiitor teatas ühisettevõtte juhatusele ja juhtkonnale augustis 2011, et ta osaleb ühisettevõtte mõningates finantsjuhtimise põhiprotsessides, ning teatas neile ka selle asjaolu võimalikest tagajärgedest siseaudiitori sõltumatusele. Nende protsesside usaldusväärsuse vähenemise riski leevendatakse komisjoni siseauditi talituse kaasamisega, kui see osutub vajalikuks.

Punkt 27

Ühisettevõte teeb oma finantseeskirjadesse paranduse pärast raamfinantsmääruse järgmist ajakohastamist, mis on praegu toimumas (vt ka punkt 30).

Punkt 28

Komisjonile (kui ühele ühisettevõtte liikmele) esitatud 2011. aasta osamakse tasumise taotlusele oli lisatud nõuetekohane rahavoogude prognoos. Olgugi, et peale Euroopa Komisjoni ei olnud ühelegi teisele liikmele esitatud taotlusele rahavoogude prognoosi lisatud, oli nende taotluste juures seletus nõutud summa kohta ja ümberjagamisvõti, mis näitas iga liikme või assotsieerunud liikme osamaksu suurust. Lisaks sellele olid kõik liikmed varustatud asjakohaste finantsandmetega eelmise aasta raamatupidamise aruandes sisaldunud teabe ja juhatuse koosoleku protokollis esitatud 2011. aasta kinnitatud eelarve kaudu. Ühisettevõte tagab, et edaspidi lisatakse osamakse tasumiseks esitatud taotlusele rahavoogude prognoos mitte ainult komisjonile, vaid ka teistele liikmetele.

Punkt 29

Ühisettevõtte Clean Sky liikmetega sõlmitud toetuslepingutega seotud teadusuuringute kaitsmise, kasutamise ja levitamise üldtingimusi käsitleva II lisa üksikasjalike sätete asjakohane rakendamine on veel käimas.

Ühisettevõtte järelevalvealaseid ülesandeid ja vajalikke kontrollimehhanisme ühendav menetlus kehtestatakse õigeaegselt.

Punkt 30

Ühisettevõte parandab oma finantseeskirju pärast raamfinantsmääruse järgmist ajakohastamist, mis on praegu toimumas. Niimoodi saab ühisettevõte seada oma tegevuse kooskõlla üldtunnustatud eeskirjadega ja võimaluse korral selgitada kontrollikoja tõstatatud küsimusi.

Punkt 31

Clean Sky ühisettevõte on koos naaberasutustega, kellega jagatakse ühist hoonet, töötanud avariitaastekava lõpliku valmimise nimel. Plaani kohaselt peaks see valmima 2012. aasta lõpuks.

(1) Tegevuspõhiste maksete koguväärtus ajavahemikus 2008–2011 oli 261 358 871 eurot, lõppmaksed ja eelmaksete tasaarveldus ajavahemiku 2008–2010 eest lisab sellele summale veel 129 295 956 eurot.

(2) = 4,09 % (129 295 956 eurot / 261 385 871 eurot)*100

(3) Ühisettevõtte käivitamisest alates on toetuse maksmiseni jõudmise aeg vähenenud 418 päevalt 268 päevale, nagu see oli viimase konkursikutse puhul (konkursikutse 10). See näitab, et kontrollikojalt hinnangu saamise ajaga võrreldes on olukord paranenud.

(4) Juhatus võttis detsembris 2010 vastu 2011. aasta eelarvekava, mis sisaldas ülekantava summa prognoosi.

(5) Clean Sky menetlus nr 2.9.1, liikmetega 2011. aastal sõlmitud toetusleping rakendamise kohta liikmetelt laekunud finantsaruannete valideerimise ja liikmetega varasematel aastatel sõlmitud toetusleping kohta saadud paranduste vahemenetlus